[image: Slika na kojoj se prikazuje simbol, emblem, crveno, logotip

Sadržaj generiran uz AI možda nije točan.]
VLADA REPUBLIKE HRVATSKE
Zagreb, 23. srpnja 2026.



__________________________________________________________________________
	 PREDLAGATELJ:
	Ministarstvo poljoprivrede, šumarstva i ribarstva


__________________________________________________________________________
	PREDMET:
	Prijedlog za prihvaćanje pokroviteljstva Vlade Republike Hrvatske nad XXVIII. gospodarskom manifestacijom „Jesen u Lici“


__________________________________________________________________________









Banski dvori | Trg Sv. Marka 2  | 10000 Zagreb | tel. 01 4569 222 | vlada.gov.hr





PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj __________ 2026.  donijela




Z A K L J U Č A K



1. Vlada Republike Hrvatske prihvaća pokroviteljstvo nad XXVIII. gospodarskom manifestacijom „Jesen u Lici“, sukladno zamolbi župana Ličko-senjske županije.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze. 








Klasa:	 	
Urbroj:			

Zagreb,			




									      PREDSJEDNIK


   									mr. sc. Andrej Plenković








OBRAZLOŽENJE


Župan Ličko-senjske županije, g. Ernest Petry obratio se dopisom od 14. svibnja 2026. Vladi Republike Hrvatske sa zamolbom za pokroviteljstvo nad XXVIII. gospodarskom manifestacijom „Jesen u Lici“, koja će se održati od 2. do 4. listopada 2026. na Trgu Stjepana Radića u Gospiću.

Ministarstvo poljoprivrede, šumarstva i ribarstva razmotrilo je zamolbu za pokroviteljstvo te je ocijenilo da se radi o tradicionalnoj manifestaciji koja kroz izložbu, prodaju i ocjenjivanje domaćih prehrambenih proizvoda potiče lokalna gospodarstva na nastavak i unaprjeđenje proizvodnje visokokvalitetnih, ekoloških i tradicionalnih prehrambenih proizvoda, izlaganjem izvornih i ugroženih pasmina ovaca, goveda i konja doprinosi očuvanju autohtonog genoma, promovira središnji brdsko-planinski prostor u Republici Hrvatskoj te ima višestruki značaj u njegovu očuvanju.

[bookmark: _GoBack]Predmetna manifestacija sufinancira se kroz Fond za turistički nedovoljno razvijena područja i kontinent u 2026.godini u iznosu od 80.000.00 eura.

Ističemo kako je Vlada Republike Hrvatske i prošle godine podržala predmetno događanje.

Slijedom navedenog, predlažemo da Vlada Republike Hrvatske prihvati pokroviteljstvo nad XXVIII. gospodarskom manifestacijom „Jesen u Lici“, koja će se održati od 2. do 4. listopada 2026. na Trgu Stjepana Radića u Gospiću.

